Gerhard Gundermann

Gerhard Rüdiger Gundermann (* 21. februara 1955 we Weimarje; † 21. junija 1998 w Sprjewinym Dole) bě němski spěwytwórc, rockowy hudźbnik a tekstowar za skupiny kaž Silly. Wón bu znaty jako „spěwacy bagrownik z Łužicy“.

Do znowazjednoćenja Němskeje płaćeše Gundermann wosebje jako zastupjer ludźi we Łužiskim brunicowym rewěrje. Někotre z jeho tekstow rozestajichu so jara direktnje z mjeńšimi a wjetšimi problemami ludnosće w rewěrje. Po přewróće wěnowaše so wjace přirodoškitej a nowym socialnym problemam we wuchodnej Němskej.

Husto melancholiske spěwy zaběraja so na jara wosobinske wašnje z powšitkownymi towaršnostnymi problemami, podpěrowane přez Gundermannowe wosobinske nazhonjenja we wšědnym dnju, a skutkuja přez to awtentiske. Sam bě Gundermann wot 1975 do 1997 dźěłał w brunicowej jamje Sprjewiny doł, najprjedy jako pomocny dźěłaćer a pozdźišo jako bagrownik.

Gundermann běše wot 1976 někotre lěta inoficielny sobudźěłaćer (IM) statneje bjezstrašnosće NDR, bu pak w lěće 1984 ze stasi kaž tež ze SED wuzamknjeny dla „principielneje swojowólnosće“.

Wón bě wot lěta 1983 zmandźeleny z Conny a měješe štyri dźěći. Bu pochowany na Wojerowskim lěsnym pohrjebnišću.

 Film 
W awgusće 2018 wuńdźe hrajny film režisera Andreasa Dresena wo žiwjenju Gundermanna z Alexanderom Scheerom we hłownej roli.

 Diskografija 
mini|Row na Wojerowskim lěsnym pohrjebnišću
 1988 LP Männer, Frauen und Maschinen
 1989 sobudźěło na albumje Februar skupiny Silly
 1992 CD Einsame Spitze, sobudźěło na albumje Hurensöhne skupiny Silly
 1993 CD Der 7te Samurai
 1995 CD Frühstück für immer
 1997 CD Engel über dem Revier
 1998 CD Krams – Das letzte Konzert (nahraće poslednjeho koncerta tydźeń do jeho smjerće)
 1999 CD Unplugged (Silly + Gundermann & Seilschaft)
 2000 CD Live-Stücke I
 2004 CD Werkstücke II. Die Wilderer
 2005 CD Torero … Werkstücke III (solo/live)
 2006 CD Oma Else. Eine Hörgeschichte in Liedern, čitane wot Petry Kelling a Gundermanna
 2008 CD  Auswahl I – Alle oder Keiner (CD a DVD)

 Wotkazy 

 Webstrona wo Gundermannje 


Kategorija:Muž
Kategorija:Rodź. 1955
Kategorija:Zemr. 1998
Kategorija:Němc
Kategorija:Spěwar
Kategorija:Spěwydźěłar
Kategorija:Gitarist
Kategorija:Rockowy hudźbnik
Kategorija:Wosoba (Łužica)
Kategorija:Łužiski brunicowy rewěr